jkorsvik/nowiki_second_scrape_merged huggingface dataset:
Highland Park (Michigan)

For byen med samme navn i delstaten Texas, se Highland Park (Texas)Highland Park er en by i Wayne County i den amerikanske delstaten Michigan. I 2000 bodde det 16 746 mennesker i Highland Park. Byen er fullstendig omgitt av Detroit, bortsett fra en liten del som grenser til byen Hamtramck, som også er helt omgitt av Detroit.


== Historie ==

Området som skulle bli Highland Park startet som en liten jordbruksgrend på et stort høydedrag, rundt 10 km nord for Detroit tidlig på 1800-tallet. I 1818 ble området kjøpt av dommer Augustus B. Woodward og han grunnla landsbyen Woodwardville i 1825. Utviklingen av stedet feilet. En annen dommer, Benjamin F.H. Witherell, sønn av høyesterettsjustitiariusen i Michigan James Witherell, prøvde på det samme i 1836, men også denne planen feilet.
Innen 1873 fikk bosetningen et postkontor under navnet Whitewood. Etter en rekke nedleggelser og åpninger av postkontoret ble bosetningen til slutt gitt landsbystatus under navne Highland Park i 1889.Etter at bygningen av Fordfabrikken i Highland Park i 1909, økte innbyggertallet dramatisk bare noen få år senere da Henry Ford åpnet det første samlebåndet ved fabrikken sin i Highland Park for produksjon av T-Ford. Highland Park fikk bystatus i 1918 for å beskytte sine skattepliktige, inkludert den suksesfulle Fordfabrikken fra Detroits stadig utvidende grenser.
I 1944, ble Davison Freeway, verdens første moderne motorvei åpnet, og gikk gjennom sentrum av byen. Veien ble forøvrig fullstendig rekonstruert og bredet ut for å øke traffikksikkerheten mellom 1996 og 1997. Ford Motor Company stengte fabrikken sin i Highland Park på slutten av 50-tallet og i de siste tiårene har byen opplevd mange av de samme problemene som Detroit, nedgang i folketall og skattepliktige og samtidig en økende gatekriminalitet. Fraflyttingen av hvite folk (også kalt White Flight) fra byen akselererte etter 12th Street Riot-opptøyene i 1967 i Detroit. Byen ble hovedsakelig bosatt av afro-amerikanere og fattig innen 80-tallet.
En gang rik på tre, ble byen kalt «City of Trees», men med almesjuken på 70-tallet ble mange av trærne hogd ned.
Byen har de siste årene vært under statlig administrasjon p.g.a. store økonomiske problemer.


== Kjente personer fra Highland Park ==
Vincent Chin
Tim Meadows
Butch Hartman
Claude Harvard
Reggie McKenzie
Bobby Joe Hill
Young Miles
Bill Haley


== Referanser ==


== Eksterne lenker ==
(en) Offisielt nettsted 
(en) Highland Park, Michigan – kategori av bilder, video eller lyd på Commons 
(en) Innbyggertall 2010 - 2019 – United States Census Bureau
(en) Byens offisielle hjemmesider
(en) United Block Clubs of Highland Park Online
(en) Highland Park Business Association of Michigan
(en) Highland Park Development Corporation
Georges Dejaeghere

Georges Dejaeghere (født 7. januar 1879, død 1955) var en fransk turner. 
Han deltok i det første turn-VM som ble arrangert, i 1903, der han fikk delt gull i bøylehest sammen landsmannen Joseph Lux og N. Thysse fra Nederland. Sammenlagt kom han på 4.-plass. I VM 1905 gjentok han resultatene fra 1903, med gull i bøylehest, denne gangen alene, og 4.-plass sammenlagt. 
Han deltok også under Sommer-OL 1900, der han fikk 11.-plass i mangekampen, som var satt sammen av 20 ulike turn-, friidretts- og vektløfterøvelser. Gustave Sandras vant OL-gull. 
På nasjonalt nivå ble han fransk mester i turn i 1904.  


== Referanser ==


== Eksterne lenker ==
Liste over franske mestre i turn
Erik Braadland

Erik Braadland (født 21. november 1910 i Idd i Østfold, død 14. juli 1988) var en norsk diplomat og stortingspolitiker (Senterpartiet).


== Bakgrunn ==
Braadland var sønn av stortingsrepresentant Birger Braadland (1879–1966) og Ragna Abigael Vogt Stang (1881–1972). Hans søster var Elisabeth Dored. Han tok i 1928 eksamen ved Oslo Handelsgymnas og gjennomførte året etter første avdeling ved Krigsskolen. Han studerte deretter økonomi og ble i 1932 cand.oecon.I 1934 begynte Braadland i Utenriksdepartementet som sekretær. Han arbeidet også som sekretær i Hamburg (1934) og Marseille (1938) før han i 1939 gjennomgikk aspirantprøven i Utenriksdepartementet. Fra 1940 til 1943 var han sekretær i Forsynings- og handelsdepartementet.


== Diplomatisk virke ==
Braadland var i 1943 legasjonssekretær i Stockholm. I 1945 ble han byråsjef i Utenriksdepartementet og ledet de tre påfølgende år handelsdelegasjoner til Tyskland. I 1947 var han også legasjonsråd ved Militærmisjonen i Berlin. Fra 1948 til 1952 var han fungerende sjef ved Militærmisjonen i Berlin. Braadland var deretter chargé d'affaires i Bonn fra 1951 til 1952, sendemann i Beograd fra 1952 til 1954, ambassadør i Moskva fra 1954 til 1958 og ambassadør i London og minister i Dublin fra 1959 til 1961. Han trådte i 1961 ut av utenrikstjenesten.


== Politisk virke ==
I to perioder (1961–1965 og 1965–1969) satt Braadland på Stortinget for Østfold, innvalgt på en fellesliste for Senterpartiet og Venstre. Som stortingsrepresentant var Braadland medlem av utenriks- og konstitusjonskomiteen, samt finanskomiteen. Han var fra 1963 til 1964 medlem i Stortingets delegasjon til NATOs parlamentariske forsamling og delegat til FNs generalforsamling i 1967.


== Utmerkelser ==
Braadland mottok en rekke utmerkelser for sitt virke. Han ble i 1957 utnevnt til kommandør av St. Olavs Orden. I 1945 ble han hedret med den svenske Vasaordenen, i 1954 med storkorset av Det jugoslaviske flaggs orden og i 1959 med Forbundsrepublikken Tysklands fortjenstorden.


== Referanser ==


== Eksterne lenker ==
(no) Erik Braadland hos Stortinget 
(no) Erik Braadland hos Norsk senter for forskningsdata
Newfoundlender

En newfoundlender kan vise til:

En person fra Newfoundland
En hunderase, se newfoundlandshund
Fredrik Mellbye

Fredrik Mellbye (født 15. februar 1917 i Kristiania, død 4. januar 1999) var en norsk lege som bl. a. var stadsfysikus i Oslo.
Han var stadslege i Tromsø fra 1946 til 1950, overlege for hygiene i Helsedirektoratet fra 1950 til 1972, stadsfysikus i Oslo fra 1972 til 1985.Han var også formann i Nasjonalforeningen for folkehelsen fra 1985 til 1988, og formann i Landsforeningen mot AIDS. 


== Bøker ==
Slit med helsa (Gyldendal, 1989).


== Referanser ==
Emma Tallulah Behn

Emma Tallulah Behn (født 29. september 2008) er en norsk sprangrytter og den tredje datteren til prinsesse Märtha Louise og hennes tidligere ektemann Ari Behn. Hun er kong Harald og dronning Sonjas femte barnebarn og nummer sju i arvefølgen til den norske tronen.


== Fødsel og dåp ==
Fødselen fant sted i parets hjem i Lommedalen utenfor Oslo, ved hjemmefødsel som forløp normalt. Hun veide 3 700 gram og målte 53 centimeter.
Behn ble døpt i Slottskapellet 20. januar 2009. Hennes gudmor er Marianne Solberg Behn, mens faddere er kronprinsesse Mette-Marit, prinsesse Alexia av Hellas og Danmark, Sigvart Dagsland, Anbjørg Sætre Håtun, Carl Christian Christensen og Christian Udnæss.


== Idrett ==
Behn representerer Drammen og Omegn Rideklubb i sprangridning og tok 15. august 2021 bronsemedalje med hesten Fetoucha i children-klassen under NM i sprangridning 2021 i Drammen. To måneder senere fulgte hun opp med NM-gull i samme klasse under Innendørs-NM i sprangridning 2021 på Vallermyrene i Porsgrunn.


== Dekorasjoner ==
Kong Harald Vs jubileumsmedalje 1991–2016


== Referanser ==


== Eksterne lenker ==
(en) Emma Tallulah Behn på Internet Movie Database 
(en) Emma Tallulah Behn – FEI 
(en) Emma Tallulah Behn hos The Peerage
Norsk kjendisleksikon

Norsk kjendisleksikon er et norsk leksikon. Det ble første gang utgitt av Aller forlag i 2007. Redaktør var Einar Røhnebæk.
Norsk kjendisleksikon var en oversikt over mer enn 750 norske kjendiser. De ble kategorisert som A, B- og C-kjendiser.
Norsk kjendisleksikon ble meget omtalt, og norske medier hadde det mye moro med boka.
Blant de som ble betraktet som de viktigste kjendisene i Norge var Wenche Myhre, Sissel Kyrkjebø, Bjørn Eidsvåg, Dorthe Skappel, Mia Gundersen, Kåre Conradi og Wenche Foss.
Oppfølgeren til Norsk kjendisleksikon, med tredve nye navn, ble lansert i månedsskiftet september/oktober 2008. Lasse Engeland og Anette Haaland står bak designet av leksikonet.
Seterbråten skole

Seterbråten skole er en barneskole (1. til 7. trinn) på Bjørndal i bydel Søndre Nordstrand i Oslo.
Skolens har cirka 500 elever i 2017. Seterbråten skole åpnet i 1997, ligger helt nordvest på Bjørndal og har adresse Bjørnåsveien 126. 


== Rektorer ==
per 2022: Solvor Vasshus
-2016: Kristin Saulnier Lyngstad


== Eksterne lenker ==
Fakta om skolen fra Min Osloskole - Besøkt 18. april 2016.
Skolens hjemmeside
Doktorand

Doktorand er på norsk en person som forsvarer en avhandling under en disputas for å oppnå doktorgrad.På svensk brukes doktorand også om personer som skriver en doktorgradsavhandling, dvs. omtrent på samme måte som den norske betegnelsen doktorgradskandidat eller ph.d.-student. Begrepet brukes også tilsvarende i Tyskland.


== Referanser ==
Asystoli

Asystoli er en form for hjertearrytmi. 
I asystole har ikke hjertet noen bevegelse, det vil si at hjertet er dødt og at det er liten sjanse for å få liv i det igjen. Behandling ved asystoli omhandler HLR og adrenalin, på et sykehus blir man også intubert.
Storafjellet (Sandnes)

Storafjellet (lokalt Storafjedle) er en fjelltopp på sørsiden av Søredalen i Sandnes kommune i Rogaland. Toppen har en høyde på 347 meter over havet.


== Referanser ==
Kjøpekraftsparitet

Kjøpekraftsparitet (KKP), på engelsk purchasing power parity (PPP), går ut på at man får kjøpt den samme mengden varer i utlandet som man ville gjort i sitt eget land etter å ha tatt hensyn til valuta-kursene. Teorien om kjøpekraftsparitet er at med en gitt valuta skal man være istand til å kjøpe den samme mengde av varer i alle land. Prisen på en Big Mac i ulike land er blitt brukt av avisen The Economist for å rekne ut kjøpekraftsparitet. Kjøpekraftsparitet kan blant annet benyttes for å sammenligne levestandard, og kan bidra til å gi et mer korrekt bilde enn kun BNP. 


== Referanser ==
Jens Holmboe (1880–1943)

Jens Holmboe (født 5. mai 1880 i Tvedestrand, død 24. juli 1943) var en prisbelønt norsk botaniker.Jens Holmboe var sønn av legen Michael Holmboe. Han ble student i 1898 og vant kronprinsens gullmedalje i 1902 for avhandlingen «Planterester i norske Torvmyrer». I 1899 ble han konstituert og i 1902 fast ansatt som assistent ved universitetet i Kristianias botaniske have. I 1906 ble han konservator ved Bergens Museums botaniske avdeling, og i 1914 professor i botanikk ved museet. Fra 1907 til 1917 var han dessuten museets direktør, men han fratrådte stillingen da det administrative arbeidet i anledning av den planlagte opprettelsen av et bergensk universitetet fikk så stort omfang at det hindret det vitenskapelige arbeidet. Fra 1906 var han i tillegg redaktør for tidsskriftet «Naturen», og inntil han fratrådte som direktør også av museets årbok.
Helt fra han var student, drev Holmboe botaniske studier og foretok hyppige vitenskapelige undersøkelser i Norge og i utlandet. I 1905 var han på Kypros for å studere øyas eiendommelige og mangelfullt kjente flora. Resultatet av studiene offentliggjorde han i et stort antall større og mindre avhandlinger. De fleste behandler plantegeografiske emner. Særlig forsøkte han å bidra til utredning av hvordan Norge fikk sitt nåværende plantedekke. Andre skrifter tok opp planteøkologiske og kvartærgeologiske spørsmål. Han skrev også om diatomeer, orientalske planter og om arvelighetsspørsmål.
Holmboe var medlem av den norsk-svenske reinbeitekommisjonen av 1913 og deltok i det vidløftige feltarbeidet og av utarbeidelsen av innstillingen som lå til grunn for konvensjonen av 5. februar 1919 om «Flytlappernes adgang til renbeitning». Fra 1910 var han medlem av Videnskabs-Selskabet i Christiania. Han var kommandør av den svenske Vasaordenen og ridder av Nordstjerneordenen.


== Bibliografi ==
Holmboe, Jens (1910). Veiviser i Den botaniske Have. Kristiania. 
Holmboe, Jens (1912). Vaarens utvikling i Tromsø amt: fænologiske undersøkelser. Bergen. 
Holmboe, Jens (1929). Gamle norske matplanter. Oslo: I kommisjon hos J. Dybwad. 
Holmboe, Jens (1937). Plantelivet: lærebok i botanikk for skoler. Oslo: Cappelen. 
Holmboe, Jens (1940). Plantelivet: utgave for realskolen og gymnasiets to første klasser. Oslo: Cappelen. 
Holmboe, Jens (1941). Gratis mat av ville planter: med oppskrifter av Juliane Solbraa-Bay. Oslo: Cappelen. 


== Referanser ==
Santa Maria lufthavn (Asorene)

Santa Maria lufthavn (IATA: SMA, ICAO: LPAZ) er en flyplass på øya Santa Maria i Asorene i Portugal. Flyplassen ble inntil slutten av andre verdenskrig brukt som amerikansk flybase.


== Ruter ==
SATA Air Acores (Ponta Delgada)
SATA International (Lisboa)


== Referanser ==


== Eksterne lenker ==
Offisielt nettsted 
(en) Santa Maria Airport (Azores) – kategori av bilder, video eller lyd på Commons
Nils Adlercreutz

Nils August Domingo Adlercreutz (født 8. juli 1866 død 27. september 1955) var en svensk rytter som deltok i OL 1912 i Stockholm.
Adlercreutz ble olympisk mester i sommer-OL 1912 i Stockholm. Han var med på det svenske laget som vant lagkonkurransen i feltritt. Det svenske laget besto av Axel Nordlander på hesten «Lady Artist», Ernst Casparsson på «Irmelin», Henric Horn af Åminne på «Omen» og Adlercreutz på hesten «Atout». I den individuelle konkurransen i feltritt kom Adlercreutz på fjerdeplass. Han deltok også i sprangridning individuelt med hesten «Ilex», de kom på sjetteplass.


== OL-medaljer ==
1912  Stockholm -  Gull i hestesport, feltritt lag  Sverige


== Referanser ==


== Eksterne lenker ==
(en) Nils Adlercreutz – Olympics.com 
(en) Nils Adlercreutz – Olympic.org 
(en) Nils Adlercreutz – Olympedia 
(en) Nils Adlercreutz – Sports-Reference (OL-resultater – arkivert) 
(sv) Nils Adlercreutz – Sveriges olympiske komité 
(en) Nils Adlercreutz – FEI
Joseph Lux

Joseph Lux (født 1. juni 1879, død 13. mars 1960 i Girmont) var en fransk turner. 
Han deltok i det første turn-VM som ble arrangert, i 1903, der han fikk gull i lagkonkurransen og sølv i mangekamp sammenlagt, bak Joseph Martinez. I tillegg fikk han gull i bøylehest og sølv i ringer. Han deltok igjen i 1907, og fikk da sølv i lagkonkurransen og gull i skranke individuelt.


== Referanser ==


== Eksterne lenker ==
(en) Joseph Lux – Olympics.com 
(en) Joseph Lux – Olympic.org 
(en) Joseph Lux – Olympedia 
(en) Joseph Lux – Sports-Reference (OL-resultater – arkivert)
Ernst Casparsson

Ernst Gustaf Casparsson (født 15. november 1886, død 7. september 1973) var en svensk rytter som deltok under OL 1912 i Stockholm.
Casparsson ble olympisk mester under sommer-OL 1912 i Stockholm. Han var med på det svenske laget som vant lagkonkurransen i feltritt. Det svenske laget besto av Axel Nordlander på hesten «Lady Artist», Henric Horn af Åminne på «Omen», Nils Adlercreutz på  «Atout» og Casparsson på hesten «Irmelin». Han deltok også i sprangridning individuelt med hesten «Kiriki», de kom på sjetteplass.


== OL-medaljer ==
1912  Stockholm -  Gull i hestesport, feltritt lag  Sverige


== Eksterne lenker ==
(en) Ernst Casparsson – Olympics.com 
(en) Ernst Casparsson – Olympic.org 
(en) Ernst Casparsson – Olympedia 
(en) Ernst Casparsson – Sports-Reference (OL-resultater – arkivert) 
(en) Ernst Casparsson – databaseOlympics.com (arkivert) 
(sv) Ernst Casparsson – Sveriges olympiske komité 
(en) Ernst Casparsson – FEI
Sjøbrott Ungdoms- og Idrettslag

Sjøbrott U&IL er et ungdoms- og idrettslag på Nordmela i Andøy. Klubben har fotballag på juniornivå og er en del av Hålogaland Fotballkrets. Laget ble med i Norges Idrettsforbund i 2005, og hadde da 24 medlemmer.Laget ble dannet i 1973 gjennom en sammenslåing av Nordmela idrettslag og Sjøbrott ungdomslag.


== Referanser ==
Hans Holmboe

Hans Holmboe (født 8. oktober 1798 på Trondenes prestegård, død 23. mai 1868 i Jarlsberg) var en norsk skolemann og politiker.


== Liv og virke ==


=== Bakgrunn ===
Hans Holmboe var sønn av fogd Jens Holmboe (1752–1804), kjent for ryddingen av Bardu og Målselv. Han ble student i 1818.


=== Karriere ===
Han var fra 1822 lærer ved Møller's Institut i Christiania og overlærer ved Kongsbergs middelskole, til han i 1825 ble konstituert rektor ved Bergens katedralskole. Etter å ha tatt filologisk eksamen i 1829 ble han i 1830 fast ansatt som rektor, og bekledte denne stillingen inntil 1862. I mange år (fra 1838) deltok han i Bergens kommunestyre og representerte Bergen på åtte Storting i perioden 1833–64.
Som tingmann hørte Holmboe først til opposisjonen, men litt etter litt inntok han et mer moderat standpunkt og ble i sin siste tid regnet som en av regjeringens mest trofaste støtter. Som medlem og formann i Stortingets kirkekommisjon hadde han stor innflytelse på det norske skolevesenet. Han utga flere småskrifter og en mengde avisartikler om pedagogiske spørsmål.


=== Trivia ===
En gate i Bergen er oppkalt etter ham; Hans Holmboes gate.  Denne går fra Grieghallen og opp bakken til Universitetet i Bergen.


== Referanser ==


== Kilder ==
Salmonsens konversationsleksikon, Anden Udgave, bind XI, «Holmboe, Hans». København, J. Schultz, 1921.


== Eksterne lenker ==
(en) Hans Holmboe – kategori av bilder, video eller lyd på Commons 
(no) Hans Holmboe hos Norsk senter for forskningsdata
Henric Horn af Åminne

Henric Arvid Bengt Christer Horn af Åminne (født 12. mars 1880, død 6. desember 1947) var en svensk rytter som deltok under OL 1912 i Stockholm.
Horn af Åminne ble olympisk mester under sommer-OL 1912 i Stockholm. Han var med på det svenske laget som vant lagkonkurransen i feltritt. Det svenske laget besto av Axel Nordlander på hesten «Lady Artist», Ernst Casparsson på «Irmelin», Nils Adlercreutz på «Atout» og Horn af Åminne på hesten «Omen». I den individuelle konkurransen i feltritt kom Horn af Åminne på tiendeplass.


== OL-medaljer ==
1912  Stockholm -  Gull i hestesport, feltritt lag  Sverige


== Eksterne lenker ==
(en) Henric Horn af Åminne – Olympedia 
(en) Henric Horn af Åminne – Sports-Reference (OL-resultater – arkivert) 
(sv) Henric Horn af Åminne – Sveriges olympiske komité
Zekeria Ebrahimi

Zekeria Ebrahimi (født 1996) er en afghansk skuespiller.
Ebrahimi er best kjent for sin rolle som unge Amir i filmen Drageløperen fra 2007.
Ebrahimi er foreløpig bosatt i De forente arabiske emirater. Han har mottatt svært omfattende presseomtale for å ha spilt rollen som Amir i Drageløperen, både på grunn av sitt skuespillertalent og på grunn av de kulturelle misforståelsen som oppsto i kjølvannet av innspillingen av filmen, og som antas å ha satt hans liv hjemme i Afghanistan i fare.


== Kilder ==
Offisiell nettside for Drageløperen
Dean Nelson, "Kabul kite boys feel Hollywood backlash", The Sunday Times, 14. januar 2007. Besøkt 8. januar 2008.
David M. Halbfinger, "‘Kite Runner’ Boys Are Sent to United Arab Emirates", The New York Times, 3. desember 2007. Besøkt 8. januar 2008.
Herald Sun (Melbourne) 6. desember 2007. Besøkt 8. januar 2008.
Jay Stone, "Child actors' performances keep The Kite Runner aloft", The Vancouver Sun, 21. desember 2007. Besøkt 8. januar 2008.
The Evening Standard (London), 27. desember 2007 Arkivert 25. januar 2008 hos Wayback Machine.. Besøkt 8. januar 2008.


== Eksterne lenker ==
(en) Zekeria Ebrahimi på Internet Movie Database 
(en) Zekeria Ebrahimi hos The Movie Database
Fady Maalouf

Fady Maalouf (født 20. april 1979 i Beirut i Libanon) er en libanesisk sanger fra Zahle. Maalouf var en av finalistene i den femte sesongen av Deutschland sucht den Superstar (DSDS) som RTL Television sendte fra januar til mai 2008.


== Biografi ==
Fady Maalouf ble født under borgerkrigen i Libanon. To ganger ble han truffet av granatsplinter i ansiktet, noe som førte til at han måtte gjennomgå en rekke operasjoner.Med sin familie bodde han i perioder i en landsby i den franske byen Bordeaux og i Nord-Beirut. 
Maalouf gikk i en kristen barnehage og sang i barnekor. Han fikk undervisning i klassisk sang og lærte seg å synge Bel Canto. I tillegg likte han å dykke, noe som utvidet hans lungekapasitet. 17 år gammel begynte han å opptre som sanger. Samtidig studerte han også mote og design og hadde praksis hos den libanesiske motetegneren Elie Saab. Deretter arbeidet han som assistent i hans systue i Paris.
Da den politiske situasjonen i 2006 igjen ble tilspisset i Beirut, kom Maalouf gjennom sin halvbror til Tyskland, hvor han siden har bodd i Hamburg og arbeidet som barista.
Sommeren 2007 meldte han seg på som kandidat til Deutschland sucht den Superstar. I de innledende programmene stemte tilskuerne ham til finalen, hvor han opptrådte 17. mai 2008 mot Thomas Godoj. Med et stemmetall på 37,8% tok han til slutt andreplassen med sangen Blessed. Den kom etter avtale ut på Columbia, et datterfirma av  Sony BMG Music Entertainment 4. juli 2008. Hans første album bærer samme tittel og kom ut 25. juli. Både singelen og albumet nådde andreplass på listene i Tyskland og gjorde Malouf til den mest suksessrike deltaker i DSDS gjennom tidene. 
Hans andre singel Show Me Your Love ble utgitt i november 2008.


== Opptredener på DSDS ==


== Diskografi ==


=== Album ===


=== EP ===


=== Singler ===


== Referanser ==


== Eksterne lenker ==
(de) Offisielt nettsted 
(en) Fady Maalouf – kategori av bilder, video eller lyd på Commons 
(en) Fady Maalouf på Internet Movie Database 
(en) Fady Maalouf på Discogs 
(en) Fady Maalouf på MusicBrainz 
(en) Fady Maalouf på Songkick 
(en) Fady Maalouf på AllMusic
Locmariaquermegalittene

Locmariaqermegalittene er en samling av 3 megalittiske byggverk fra 6000 år eller mere tilbake i tid.
De befinner seg sammen med en del andre dysser i og omkring den lille byen Locmariaquer ved Biskaiabukten nær Vannes. Stedet har ett av tre sentre for nasjonale minnesmerker (Centre des Monuments Nationaux), der besøkende kan få informasjon, guiding og videovisning.
En stein i anlegget kalles Alvesteinen. Den har opprinnelig vært over 20 meter høy, og raget 18,5 meter over bakken og en totalvekt på 290 tonn og er regnet som den største megalitten i Europa. Spor i grunnen forteller at den var en del av en lineær steinsetting på i alt 19 steiner. De fleste av disse ble revet eller ødelagt ca. 4 300 til 4 200 f.Kr. Den sto oppreist, sies i et brev fra 1860-årene, men falt senere og brakk i 4 deler. Enkelte mener likevel at folket i steinalderen ikke fikk til å få den reist, og at den trolig brakk i forsøket. En stor gravdyssesamling (Er Grah) med tilhørende -røys som ligger like ved, hevdes å være eldre enn de tidligste pyramidene i Egypt, noe som fører sporene av den megalittiske sivilisasjonen med bruk av store steiner minst 8 – 9000 år tilbake i tid.
Er Grah (også kalt Er Vinglé, bretonsk: steinbruddet) er resten av det som kan ha vert den aller største tumulusen (gravrøysa) i verden. Den nordre delen av anlegget er totalt forsvunnet. Det som står igjen er en steinhaug som er ca. 100 meter lang med inngang til et par gravkamre utstyrt med ornamentale helleristninger. En av takhellene i dette anlegget, samt taket på en annen dysse, 4 km. derfra, har helleristninger som viser at de er brutt av en kjempemessig steinhelle kalt «Table des Marchand» (handelsmannsdisken), der bare ca. 40 % ligger på sin opprinnelige plass ved siden av Alvesteinen. Kjøpmannsdisken er dekorert på begge sider, og antas å ha stått.


== Andre monumenter i området ==
«De flate steinene»  (Pierres Plates), overdekket gang som fortsatt er ca. 25 m. lang
Mané Retual (kammer og gravrøys)
Mané er Hroueg (kammer og gravrøys overgrodd, men inngang åpen.)
Kercadoret-bautaen
Kerveresse-bautaen
Mané Lud-bautaenMange av gjenstandene som er funnet under utgravningene er på museet i Vannes.
Den geografiske avstanden til Carnac, viser at feltet var en del av samme kulturkrets.
Dagens Locmariqe er ellers en ferie- og fiskerlandsby med en seilervennlig bukt med sandstrender som er skjermet av en mengde småøyer.

Megalittene
		
		
		
		
		
		
		
		
		
		
		
		
		
		
		


== Eksterne lenker ==
(en) Grand Menhir d'Er Grah – kategori av bilder, video eller lyd på Commons 
Fransk Ministaire de Culture liste for Locmariaquer fransk
Locmariaquerkart i Michelin engelsk